ԱՄՓՈՓԱԹԵՐԹ
«ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ՄԱՔՍԱՅԻՆ ՏԱՐԱԾՔԻՑ ԱՐՏԱՀԱՆՎՈՂ ԷԼԵԿՏՐՈՆԱՅԻՆ ԱՌԵՎՏՐԻ ԱՊՐԱՆՔՆԵՐԻ՝ ԱՌԱՆՑ «ՄԱՔՍԱՅԻՆ ՏԱՐԱՆՑՈՒՄ» ՄԱՔՍԱՅԻՆ ԸՆԹԱՑԱԿԱՐԳԻ ԿԻՐԱՌՄԱՆ ՓՈԽԱԴՐՄԱՆ ԴԵՊՔԵՐՆ ՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ՆԵՐԿԱՅԱՑՐԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ

	1. Հայաստանի Հանրապետության էկոնոմիկայի նախարարություն 
	26.05.2026թ.

	
	06/12799-2026

	Առաջարկվում է Նախագծի հավելվածի 14-րդ կետում նախատեսված՝ «այդպիսի հանգամանքների վերաբերյալ դրանց առաջացման պահից 1 ժամվա ընթացքում էլեկտրոնային համակարգի միջոցով…» ձևակերպմամբ սահմանված ժամկետը փոխարինել «3 ժամվա ընթացքում» ժամկետով՝ հաշվի առնելով տվյալ դեպքերի առանձնահատկությունները, ինչպես նաև այն հանգամանքը, որ 1 ժամվա ընթացքում համապատասխան ծանուցման ներկայացումը գործնականում կարող է դժվար իրականացվող լինել։
	Ընդունվել է, կատարվել է փոփոխություն։

	2. Հայաստանի Հանրապետության ֆինանսների նախարարություն
	26.05.2026թ.

	
	01/2-1/13709-2026

	Դիտողություններ և առաջարկություններ առկա չեն:
	Ընդունվել է ի գիտություն։

	3. Հայաստանի Հանրապետության Բարձր տեխնոլոգիական արդյունաբերության նախարարություն
	29.05.2026թ.

	
	01/15.2/3754-2026

	1. Նախագծի նախաբանում որպես լիազորող նորմ վկայակոչված է «Մաքսային կարգավորման մասին» օրենքի (այսուհետ՝ Օրենք) 287.2-րդ հոդվածի 6-րդ մասը: Մինչդեռ, հիշյալ հոդվածը բացակայում է Օրենքի ինկորպորացված տեքստից։ Այս կապակցությամբ հարկ է նկատել Սահմանադրության 6-րդ հոդվածով ամրագրված պահանջը, համաձայն որի՝ պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով: Սահմանադրության և օրենքների հիման վրա և դրանց իրականացումն ապահովելու նպատակով հիշյալ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին:
Տվյալ պարագայում Նախագծի ընդունման հիմք հանդիսացող լիազորող նորմը նախատեսված է 2026 թվականի մարտի 4-ի «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքի (այսուհետ՝ ՀՕ-84-Ն Օրենք) 19-րդ հոդվածով, որով Օրենքը լրացվում է 56.1-րդ գլխով՝ ներառյալ 287.2-րդ հոդվածը: Սակայն նշված փոփոխությունները դեռևս չեն ներառվել Օրենքի ինկորպորացված տեքստում, այսինքն՝ համապատասխան նորմը փաստացի չի մտել կիրառության փուլ և, հետևաբար, չի կարող վկայակոչվել որպես գործող լիազորող նորմ։
Ելնելով վերոգրյալից՝ առաջարկում եմ Նախագծի նախաբանում ««Մաքսային կարգավորման մասին»» բառերը փոխարինել ««Մաքսային կարգավորման մասին» օրենքում լրացումներ և փոփոխություններ կատարելու մասին»» բառերով: 
2. Նախագծի 4-րդ կետով նախատեսվում է, որ Նախագիծն ուժի մեջ է մտնելու ՀՕ-84-Ն օրենքի ուժի մեջ մտնելու օրվանից։ Այս առումով հարկ է նշել, որ իրավական որոշակիության սկզբունքից բխում է, որ նորմատիվ իրավական ակտերի ուժի մեջ մտնելու ժամկետները պետք է լինեն հստակ և կանխատեսելի։ Տվյալ դեպքում ուժի մեջ մտնելու պահը պայմանավորված է այլ իրավական ակտի ուժի մեջ մտնելու հանգամանքով, ինչը կարող է առաջացնել կիրառական անորոշություններ, հատկապես այն պարագայում, երբ համապատասխան օրենքի ուժի մեջ մտնելու կոնկրետ ամսաթիվը կարող է փոփոխվել կամ կախված լինել լրացուցիչ պայմաններից։ Տվյալ պարագայում լրացուցիչ պայման կարող է հանդիսանալ 2023 թվականի դեկտեմբերի 25-ի ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» արձանագրության ուժի մեջ մտնելը:
Բացի այդ, անհրաժեշտ է ապահովել, որ Նախագիծն ուժի մեջ մտնի այնպիսի ժամանակահատվածում, որը բավարար կլինի դրա կիրարկման համար անհրաժեշտ կազմակերպական և տեխնիկական միջոցառումների (այդ թվում՝ տեղեկատվական համակարգերի ներդրման, օպերատորների ինտեգրման, փորձարկման փուլերի) իրականացման համար։
Վերոգրյալով պայմանավորված՝ առաջարկում եմ սահմանել Նախագծի ուժի մեջ մտնելու կոնկրետ ժամկետ կամ նախատեսել անցումային դրույթներ, որոնք կապահովեն դրա փուլային կիրառումը։
Առաջարկվող մոտեցումը կնպաստի իրավական որոշակիության ապահովմանը և կբացառի գործնականում առաջացող հնարավոր դժվարությունները։
3. Նախագծի 3-րդ կետով հաստատվող հավելվածի (այսուհետ՝ Հավելված)՝ 3-րդ և 7-րդ կետերում կիրառված «էլեկտրոնային այլ եղանակով» ձևակերպումը բավարար չափով հստակ չէ։ Մասնավորապես՝ չի հստակեցնում, թե դիմումը (թույլտվության տրամադրումը) մինչև էլեկտրոնային համակարգի փոփոխությունների գործարկումը, կոնկրետ ո՞ր տեղեկատվական համակարգի, պաշտոնական կայքի կամ ընդհանուր ինտերնետային այլ հարթակի միջոցով է լրացվում (տրամադրվում)։ Հետևաբար, առաջարկում եմ Հավելվածում հստակեցնել «էլեկտրոնային այլ եղանակով դիմելու մեխանիզմները: 
  Հաշվի առնելով, որ Հավելվածի 3-րդ կետով դիմումի ներկայացումը նախատեսում է մինչև էլեկտրոնային համակարգի փոփոխությունների գործարկումը էլեկտրոնային այլ եղանակով, տրամաբանական է, որ ներբեռնված փաստաթղթերի անհամապատասխանությունների հայտնաբերման դեպքում մաքսային մարմնի պաշտոնատար անձը Դիմողին տեղեկացնելու (ծանուցելու) անհրաժեշտություն է ունենալու:  Այս պարագայում կարևոր է ապահովել նաև վերջինիս կողմից շտկված փաստաթղթերը նույն հարթակի միջոցով կրկին ներկայացնելու հնարավորությունը՝ հաշվի առնելով որ կարգավորման 4-րդ կետը նախատեսում է դիմումին կից ներկայացնել ապրանքներն ուղեկցող փաստաթղթեր։ 
  4. Հավելվածի 9-րդ կետը չի հստակեցնում թույլտվության տրամադրումը մաքսային մարմնի կողմից մերժելու և այն Դիմողին տեղեկացնելու (ծանուցելու) մեխանիզմը մինչև էլեկտրոնային համակարգի փոփոխությունների գործարկումը՝ էլեկտրոնային այլ եղանակով կամ անհաղթահարելի ուժի ազդեցության առկայության դեպքերում: 
  Վերոգրյալից ելնելով՝ գտնում եմ նպատակահարմար, Հավելվածում հստակ սահմանել, որ վերոնշյալ դեպքերում տեղեկացումը (ծանուցումը) կատարվի էլեկտրոնային եղանակով՝ օրենքով սահմանված կարգով։ 
  Այս առումով, հարկ է նկատի ունենալ, որ ՀՀ օրենսդրությամբ, մասնավորապես՝ «Հանրային տեղեկությունների մասին», «Փոստային կապի մասին», «Ինտերնետով հրապարակային և անհատական ծանուցման մասին» ՀՀ օրենքներով նախատեսված են անձանց տեղեկացման (ծանուցման) տարբեր եղանակներ, այդ թվում՝ փոստային առաքմամբ, տեղեկությունների մուտքի միասնական հարթակով` hartak.am (համաձայն՝ ՀՀ կառավարության 2026 թ.-ի մարտի 26-ի N 389-Ն որոշման հավելվածի 4-րդ կետի), ինչպես նաև որոշ դեպքերում՝ մինչև անհաղթահարելի ուժի ազդեցության վերացումը հրապարակային ծանուցմամբ։
5. Հարկ է նշել, որ Նախագծի կարգավորման առարկան և ձևակերպումները ամբողջությամբ չեն համապատասխանում 2023 թվականի դեկտեմբերի 25-ի ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» արձանագրությամբ՝ ««Եվրասիական տնտեսական միության մաքսային օրենսգրքի մասին» օրենսգրքում (այսուհետ՝ ԵԱՏՄ Օրենսգիրք) լրացված՝ 309.3-րդ հոդվածի 5-րդ մասի պահանջներին։ Մասնավորապես, ԵԱՏՄ Օրենսգրքի 309.3-րդ հոդվածի 5-րդ մասի համաձայն՝ եթե մինչև ժամանակավոր պահպանման ժամկետի ավարտը ֆիզիկական անձանց կողմից ձեռք բերված էլեկտրոնային առևտրի ապրանքների մասով մաքսային հայտարարագրումը և այլ մաքսային գործառնությունները չեն կատարվել, այդ ապրանքները կարող են արտահանվել Միության մաքսային տարածքից էլեկտրոնային առևտրի օպերատորի կողմից՝ մաքսային մարմնի թույլտվությամբ, առանց մաքսային հայտարարագրման և առանց մաքսային ընթացակարգերով ձևակերպման։ Նույն մասով սահմանված է, որ նշված ապրանքների փոխադրումն իրականացվում է «Մաքսային տարանցում» մաքսային ընթացակարգով կամ, եթե դա նախատեսված է անդամ պետությունների մաքսային կարգավորման վերաբերյալ օրենսդրությամբ, առանց «Մաքսային տարանցում» մաքսային ընթացակարգով ձևակերպման՝ այդ օրենսդրությամբ սահմանվող դեպքերում և կարգով։ 
Վերոգրյալից հետևում է, որ անդամ պետությանը, այդ թվում՝ Հայաստանի Հանրապետությանը, վերապահված կարգավորման լիազորությունը սահմանափակ է, այսինքն՝ ՀՀ Կառավարությունը կարող է սահմանել միայն այն դեպքերն ու կարգը, երբ հենց ԵԱՏՄ մաքսային օրենսգրքի 309.3-րդ հոդվածի 5-րդ մասի առաջին պարբերությամբ նախատեսված ապրանքները կփոխադրվեն առանց «Մաքսային տարանցում» մաքսային ընթացակարգով ձևակերպման։ Նույն մոտեցումը սահմանված է նաև 2026 թվականի մարտի 4-ի «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքի (այսուհետ՝ ՀՕ-84-Ն Օրենք) 186.2-րդ հոդվածի 2-րդ մասում, որի համաձայն՝ Կառավարությունը սահմանում է միայն ԵԱՏՄ Օրենսգրքի 309.3-րդ հոդվածի 5-րդ մասի առաջին պարբերությամբ նշված ապրանքների՝ առանց «Մաքսային տարանցում» մաքսային ընթացակարգով փոխադրման դեպքերն ու կարգը։ Մինչդեռ, Նախագծով ձևակերպված են ընդհանուր՝ «Եվրասիական տնտեսական միության մաքսային տարածքից արտահանվող էլեկտրոնային առևտրի ապրանքներ» արտահայտությամբ՝ առանց հստակ նշելու, որ խոսքը վերաբերում է բացառապես ԵԱՏՄ Օրենսգրքի 309.3-րդ հոդվածի 5-րդ մասի առաջին պարբերությամբ նախատեսված՝ ֆիզիկական անձանց կողմից ձեռք բերված այն էլեկտրոնային առևտրի ապրանքներին, որոնց մասով մինչև ժամանակավոր պահպանման ժամկետի ավարտը չեն կատարվել մաքսային հայտարարագրում և այլ մաքսային գործառնություններ։ 
Վերոհիշյալ լայն ձևակերպումը կարող է հանգեցնել այնպիսի իրավական մեկնաբանության, ըստ որի՝ առանց «Մաքսային տարանցում» մաքսային ընթացակարգով փոխադրման կարգը տարածվում է ոչ միայն ԵԱՏՄ Օրենսգրքի 309.3-րդ հոդվածի 5-րդ մասով նախատեսված ապրանքների, այլև ընդհանրապես Միության մաքսային տարածքից արտահանվող էլեկտրոնային առևտրի բոլոր ապրանքների վրա։ Դա դուրս է ինչպես ԵԱՏՄ Օրենսգրքով անդամ պետությանը վերապահված կարգավորման շրջանակից, այնպես էլ ՀՕ-84-Ն Օրենքի 186.2-րդ հոդվածի 2-րդ մասով՝ Կառավարությանը վերապահված լիազորության սահմաններից։
Բացի այդ, ԵԱՏՄ Օրենսգրքի 309.4-րդ հոդվածի համաձայն՝ 309.3-րդ հոդվածի 5-րդ մասով նախատեսված դեպքերում ֆիզիկական անձանց կողմից ձեռք բերված էլեկտրոնային առևտրի ապրանքների հայտարարատու է հանդիսանում էլեկտրոնային առևտրի օպերատորը։ Հետևաբար նախագծի 1-ին կետի 1-ին և 2-րդ ենթակետերում օգտագործված «ապրանքների հայտարարատուն» ձևակերպումը պետք է հստակեցվի կամ փոխարինվի «էլեկտրոնային առևտրի օպերատորը» ձևակերպմամբ՝ բացառելու համար այնպիսի մեկնաբանությունը, թե առանց «Մաքսային տարանցում» ընթացակարգի փոխադրման հիմքերը կարող են գնահատվել այլ սուբյեկտի կարգավիճակից ելնելով։
Հաշվի առնելով վերոգրյալը՝ առաջարկում եմ նախագիծը համապատասխանեցնել ԵԱՏՄ Օրենսգրքի 309.3-րդ հոդվածի 5-րդ մասի և ՀՕ-84-Ն Օրենքի 186.2-րդ հոդվածի 2-րդ մասի բառացի սահմաններին։ Մասնավորապես առաջարկում եմ համապատասխան դրույթներում կիրառել հետևյալ ձևակերպումը՝
«ԵԱՏՄ մաքսային օրենսգրքի 309.3-րդ հոդվածի 5-րդ մասի առաջին պարբերությամբ նախատեսված՝ ֆիզիկական անձանց կողմից ձեռք բերված էլեկտրոնային առևտրի ապրանքներ, որոնց մասով մինչև ժամանակավոր պահպանման ժամկետի ավարտը չեն կատարվել մաքսային հայտարարագրում և այլ մաքսային գործառնություններ»։
	1. Չի ընդունվել։ «Մաքսային կարգավորման մասին» օրենքի ինկորպորացիան բացակայում է, քանի որ 2026 թվականի մարտի 4-ի «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքով նախատեսված փոփոխությունները ուժի մեջ են մտնելու ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 2023 թվականի դեկտեմբերի 25-ի արձանագրության ուժի մեջ մտնելու հետ մեկտեղ, ինչով պայմանավորված՝ նախագծում հղում է կատարվել «Մաքսային կարգավորման մասին» օրենքի համապատասխան հոդվածին, իսկ նախագծի ուժի մեջ մտնելը փոխկապակցվածության մեջ է դրվել 2026 թվականի մարտի 4-ի «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքի ուժի մեջ մտնելու հետ։





2․ Ընդունվել է ի գիտություն։ Նախագծի ուժի մեջ մտնելը փոխկապակցված է «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքի ուժի մեջ մտնելու հետ, որն էլ իր հերթին փոխկապակցված է ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 2023 թվականի դեկտեմբերի 25-ի արձանագրության ուժի մեջ մտնելու հետ։ Միաժամանակ, նախատեսվում է, որ նշված արձանագրությունը պետք է ուժի մեջ մտնի 2027 թվականի հունվարի 1-ից։ Լրացուցիչ դրույթներ սահմանելու անհրաժեշտություն առկա չէ։ Միաժամանակ, նախագիծը մշակվել է արդեն իսկ գործող որոշման հիմքով (ՀՀ կառավարության 2023 թվականի սեպտեմբերի 22-ի N 1601-Ն որոշում)։ 






3․ Ընդունվել է ի գիտություն։ Նախագծի դրույթները նախատեսվել են հիմք ընդունելով Եվրասիական տնտեսական հանձնաժողովի կոլեգիայի 04.09.2024թ. N 105 որոշման դրույթները, որտեղ դիմումի ներկայացման և ուսումնասիրության համապատասխան կարգավորումները կանոնակարգված են։ Միաժամանակ, նախագծով ծանուցման հնարավորությունը լրացվել է։ Ինչ վերաբերում է «էլեկտրոնային այլ եղանակ» ձևակերպմանը, ապա կիրառվել է այնպիսի ձևակերպում, որը կենթադրի էլեկտրոնային համակարգից և թղթային եղանակից տարբերվող այլ եղանակ՝ հնարավոր եղանակները չսահմանափակելու նպատակով։





4․ Ընդունվել է, կատարվել է համապատասխան լրացում։
















5․ Ընդունվել է մասնակի։ «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքով լրացվող նոր՝ 186․2-րդ հոդվածի 2-րդ մասում, որին նաև հղում է կատարվել նախագծի նախաբանում, հստակ նշված է, որ խոսքը վերաբերում է Եվրասիական տնտեսական միության մաքսային օրենսգրքի 309․3-րդ հոդվածի 5-րդ կետի 1-ին պարբերությամբ նախատեսված ապրանքներին։ Միաժամանակ, նախագծի 1-ին կետի 1-ին և 2-րդ ենթակետերում «ապրանքների հայտարարատուն» բառերը փոխարինվել են «էլեկտրոնային առևտրի օպերատորը» բառերով։

	1․ Նախագծի 1-ին կետով նախատեսվում է Եվրասիական տնտեսական միության մաքսային տարածքից էլեկտրոնային առևտրի ապրանքների՝ առանց «Մաքսային տարանցում» մաքսային ընթացակարգով փոխադրման երեք առանձին դեպքեր՝ էլեկտրոնային առևտրի օպերատորի՝ լիազորված տնտեսական օպերատոր հանդիսանալու, օրինապահ հարկ վճարող հանդիսանալու կամ օրինապահության հավաստագիր ունենալու, ինչպես նաև ապրանքները միջազգային փոստային առաքումներով արտահանվելու դեպքերը։
Մինչդեռ «Եվրասիական տնտեսական միության մաքսային օրենսգրքի մասին» 11․04․2017թ․ պայմանագրում փոփոխություններ կատարելու մասին» 25․12․2023թ․ արձանագրությամբ Եվրասիական տնտեսական միության մաքսային օրենսգրքում լրացվող նոր՝ 309.3-րդ հոդվածի 5-րդ կետով առանց «Մաքսային տարանցում» մաքսային ընթացակարգով փոխադրման հնարավորությունը նախատեսվում է այն էլեկտրոնային առևտրի ապրանքների նկատմամբ, որոնք ձեռք են բերվել ֆիզիկական անձանց կողմից, և որոնց մասով մինչև ժամանակավոր պահպանման ժամկետի լրանալը մաքսային հայտարարագրում և այլ մաքսային գործառնություններ չեն իրականացվել հիշյալ օրենսգրքում լրացվող 309.4-րդ հոդվածի 1-ին կետի 1-ին պարբերությամբ նշված անձի կողմից։ Նույն կետով սահմանվում է, որ այդ ապրանքների փոխադրումը իրականացվում է «Մաքսային տարանցում» մաքսային ընթացակարգով, կամ, եթե դա նախատեսված է անդամ պետության օրենսդրությամբ, առանց նշված մաքսային ընթացակարգով ձևակերպման՝ անդամ պետության օրենսդրությամբ սահմանված դեպքերում և կարգով։
Նշվածից ստացվում է, որ խոսքը պետք է վերաբերի միայն ֆիզիկական անձանց կողմից ձեռք բերված ապրանքներին:
Հետևաբար Նախագծի 1-ին կետով սահմանված դեպքերը չկապելով հիշյալ 309.3-րդ հոդվածի 5-րդ կետի առաջին պարբերությամբ նախատեսված ապրանքների և պայմանների հետ՝ Նախագիծը կարող է առանց «Մաքսային տարանցում» մաքսային ընթացակարգով փոխադրման հատուկ ռեժիմը տարածել 309.3-րդ հոդվածի 5-րդ կետով նախատեսված շրջանակից դուրս գտնվող ապրանքների և իրավիճակների նկատմամբ։ Դա, իր հերթին, ազդում է Նախագծի հետագա կարգավորումների՝ թույլտվության տրամադրման, մերժման, մաքսային հսկողության և ապրանքների փոխադրման ընթացակարգերի կիրառման շրջանակի վրա։
Ուստի առաջարկում ենք Նախագծի 1-ին կետով նախատեսված դեպքերի շրջանակը վերանայել և այն հստակորեն համապատասխանեցնել հիշյալ 309.3-րդ հոդվածի 5-րդ կետով նախատեսված կարգավորման առարկային և շրջանակին՝ համապատասխանաբար վերանայելով նաև Նախագծի այն դրույթները, որոնց կիրառման հիմքը կազմում է Նախագծի 1-ին կետով սահմանված դրույթը։
2․ Նախագծի հավելվածում համապատասխան դիմումների, թույլտվությունների և ծանուցումների ներկայացման, տրամադրման կամ մուտքագրման համար նախատեսվում է «մաքսային հայտարարագրման էլեկտրոնային համակարգի» կամ «էլեկտրոնային համակարգի» կիրառումը, իսկ առանձին դեպքերում՝ «էլեկտրոնային այլ եղանակով» դրանց իրականացումը։ Մինչդեռ Նախագծով չի հստակեցվում նշված էլեկտրոնային համակարգերի նույնականացումը, դրանց միջև փոխհարաբերությունը, ինչպես նաև «էլեկտրոնային այլ եղանակ» հասկացությունը։
Միաժամանակ, Եվրասիական տնտեսական հանձնաժողովի կոլեգիայի 2024 թվականի սեպտեմբերի 4-ի թիվ 105 որոշմամբ հաստատված կարգի (այսուհետ՝ Որոշման կարգ) 2-րդ կետի համաձայն՝ թույլտվությունը ձևակերպվում է մաքսային մարմնի տեղեկատվական համակարգի օգտագործմամբ՝ էլեկտրոնային փաստաթղթի ձևով ներկայացված դիմումի հիման վրա, իսկ այդ համակարգի կողմից էլեկտրոնային փաստաթղթի ձևով դիմումի ընդունման անհնարինության դեպքում թույլատրվում է դիմում ներկայացնել թղթային կրիչով։ Նախագծով, սակայն, չի հստակեցվում, թե դրանում կիրառվող «մաքսային հայտարարագրման էլեկտրոնային համակարգը» նույնական է արդյոք հիշյալ որոշմամբ նախատեսված՝ մաքսային մարմնի տեղեկատվական համակարգին, և ինչ է ենթադրում «էլեկտրոնային այլ եղանակ» ձևակերպումը։
Նշված անորոշությունը կարող է խնդիրներ առաջացնել դիմումների ներկայացման, թույլտվությունների և ծանուցումների տրամադրման, ինչպես նաև համապատասխան գործողությունների կատարման ժամանակի և դրանց փաստագրման հարցերում, հատկապես հաշվի առնելով, որ Նախագծով մի շարք իրավական հետևանքներ կապվում են նշված գործողությունների կատարման ժամկետների հետ։
Հաշվի առնելով վերոգրյալը՝ առաջարկում ենք Նախագծով հստակ նույնականացնել կիրառվող էլեկտրոնային համակարգը և հստակեցնել դրա և հիշյալ որոշմամբ նախատեսված՝ մաքսային մարմնի տեղեկատվական համակարգի փոխհարաբերությունը, ինչպես նաև հստակ սահմանել «էլեկտրոնային այլ եղանակով» գործողությունների իրականացման եղանակը։
3. Նախագծի վերնագրում և 1-ին կետում կիրառվում է «առանց «Մաքսային տարանցում» մաքսային ընթացակարգով փոխադրման» ձևակերպումը, մինչդեռ Նախագծի հավելվածում և թույլտվության ձևում նույն կարգավորման առնչությամբ կիրառվում է «առանց «Մաքսային տարանցում» մաքսային ընթացակարգով ձևակերպման» ձևակերպումը։ Հաշվի առնելով, որ «Մաքսային կարգավորման մասին» օրենքի 186.2-րդ հոդվածի 2-րդ մասով Կառավարությանը վերապահված է ապրանքների՝ առանց «Մաքսային տարանցում» մաքսային ընթացակարգով փոխադրման դեպքերն ու կարգը սահմանելու լիազորությունը, անհրաժեշտ է ապահովել Նախագծում կիրառվող եզրույթների միասնականությունը։
Ուստի առաջարկում ենք Նախագծի ամբողջ տեքստում, այդ թվում՝ հավելվածում և թույլտվության ձևում, «առանց «Մաքսային տարանցում» մաքսային ընթացակարգով ձևակերպման» ձևակերպումը փոխարինել «առանց «Մաքսային տարանցում» մաքսային ընթացակարգով փոխադրման» ձևակերպման։
4․ Հավելվածի 2-րդ կետի 1-ին ենթակետով նախատեսվում է, որ սույն որոշման 1-ին կետի 1-ին կամ 2-րդ ենթակետերով նախատեսված դեպքերում  դիմումում նշվում է համապատասխանաբար լիազորված տնտեսական օպերատորի վկայականի համարը կամ օրինապահ հարկ վճարողի կամ օրինապահության հավաստագրի համարը։ Մինչդեռ Նախագծին կից թույլտվության ձևում նախատեսված է միայն «էլեկտրոնային առևտրի օպերատորի ռեեստրում հաշվառման վկայականի համարը» տեղեկատվությունը և նախատեսված չեն հիշյալ ենթակետով պահանջվող՝ համապատասխան տեղեկությունների արտացոլման համար դաշտեր։
Ուստի առաջարկում ենք թույլտվության ձևը համապատասխանեցնել Հավելվածի 2-րդ կետի 1-ին ենթակետով նախատեսված պահանջներին՝ նախատեսելով համապատասխան տեղեկությունների արտացոլման հնարավորություն։
5․ Հավելվածի 5-րդ կետով նախատեսվում է, որ դիմումին կից ներկայացվող փաստաթղթի թերի լինելու դեպքում մաքսային մարմինը ծանուցում է դիմումատուին։ Մինչդեռ Նախագծով հստակեցված չէ, թե փաստաթղթերի «թերի լինելու» ներքո ինչ դեպքեր են նկատի առնվում, ինչպես նաև ծանուցումից հետո ինչ գործողություններ պետք է իրականացվեն դիմումատուի կողմից և մաքսային մարմնի կողմից։
Միաժամանակ, Որոշման կարգի 5-րդ կետով դիմումի մեջ սահմանված տեղեկությունների բացակայությունը նախատեսված է որպես թույլտվության տրամադրման մերժման հիմք, իսկ նույն որոշման 7-րդ կետով նախատեսվում է, որ մերժման հիմքերը վերացնելուց հետո էլեկտրոնային առևտրի օպերատորն իրավունք ունի ներկայացնելու նոր դիմում։ 
Հաշվի առնելով վերոգրյալը՝ առաջարկում ենք հստակեցնել Նախագծի 5-րդ կետով նախատեսված՝ փաստաթղթերի թերի լինելու դեպքերը, դրանց մասին ծանուցման կարգը և ժամկետը, ինչպես նաև ծանուցումից հետո դիմումատուի կողմից փաստաթղթերը լրացնելու կամ ներկայացնելու հնարավորությունը, դրա ժամկետը և չկատարման իրավական հետևանքները՝ համապատասխան ընթացակարգը փոխկապակցելով Որոշմամբ սահմանված թույլտվության տրամադրման կամ մերժման ընթացակարգի հետ։
6․ Հավելվածի 6-րդ և 7-րդ կետերով կիրառվում են «էլեկտրոնային առևտրի ապրանքների արտահանման թույլտվություն» և «առանց «Մաքսային տարանցում» մաքսային ընթացակարգով ապրանքների փոխադրման թույլտվություն» ձևակերպումները, ընդ որում՝ Նախագծի 7-րդ կետից բխում է, որ նշված թույլտվությունները կարող են ունենալ տարբեր իրավական նշանակություն։ Մինչդեռ Նախագծի 2-րդ կետով նախատեսվում է մեկ դիմումի ներկայացում, իսկ Նախագծով հստակեցված չէ նշված թույլտվությունների փոխհարաբերությունը, մասնավորապես՝ արդյոք խոսքը մեկ թույլտվության շրջանակում նախատեսվող երկու իրավական հնարավորությունների, թե առանձին թույլտվության մասին է։
Հաշվի առնելով, որ Որոշման կարգով նախատեսվում է էլեկտրոնային առևտրի ապրանքների արտահանման մեկ թույլտվության տրամադրման ընթացակարգ, առաջարկում ենք հստակեցնել Նախագծով նախատեսվող թույլտվությունների իրավական բնույթը և դրանց փոխհարաբերությունը, ինչպես նաև անհրաժեշտության դեպքում համապատասխանաբար վերանայել Հավելվածի 2-րդ, 6-րդ և 7-րդ կետերի ձևակերպումները։
7․ Հավելվածի 10-րդ կետով նախատեսվում է, որ ապրանքների փոխադրումն իրականացվում է մաքսային ուղեկցմամբ կամ դրա անհրաժեշտության բացակայության դեպքում՝ մաքսային հսկողության ձևերի և մաքսային հսկողության իրականացումն ապահովող այլ միջոցների կիրառմամբ։ Մինչդեռ Նախագծով չի հստակեցվում, թե ինչ իրավական հիմքով և ինչ չափանիշների հիման վրա է որոշվում մաքսային ուղեկցման անհրաժեշտությունը կամ դրա բացակայությունը։
Ուստի առաջարկում ենք Հավելվածի 10-րդ կետում հստակեցնել մաքսային ուղեկցման կիրառման հիմքերը՝ անհրաժեշտության դեպքում հղում կատարելով մաքսային ուղեկցման կիրառման պայմաններն ու դեպքերը սահմանող համապատասխան իրավական ակտերին։
8․ Հավելվածի 15-րդ կետով նախատեսվում է, որ համապատասխան ծանուցումը ստանալուց հետո մաքսային մարմնի պաշտոնատար անձը երկարաձգում է ապրանքների փոխադրման ժամկետը՝ դրա վերաբերյալ համապատասխան նշում կատարելով սույն կարգի կից ձևում։ Միաժամանակ, Հավելվածի 16-րդ կետով նախատեսվում է, որ որոշ դեպքերում մաքսային մարմինը սահմանում է նաև ապրանքների փոխադրման նոր վայր և փոխադրման ժամկետ։
Մինչդեռ Նախագծին կից թույլտվության ձևում նախատեսված է միայն «Փոխադրման ժամկետի երկարաձգման վերաբերյալ տեղեկատվություն (առկայության դեպքում)» դաշտ, իսկ ապրանքների փոխադրման նոր վայրի վերաբերյալ տեղեկատվության արտացոլման հնարավորություն նախատեսված չէ։
Ուստի առաջարկում ենք Նախագծին կից թույլտվության ձևը համապատասխանեցնել Նախագծի 15-րդ և 16-րդ կետերով նախատեսված կարգավորումներին՝ նախատեսելով ապրանքների փոխադրման ժամկետի երկարաձգման, ինչպես նաև, համապատասխան դեպքերում, փոխադրման նոր վայրի վերաբերյալ տեղեկությունների արտացոլման հնարավորություն։
9․ Հավելվածի 14-րդ կետով նախատեսվում է, որ սույն կարգի 13-րդ կետով նախատեսված հանգամանքների վերաբերյալ էլեկտրոնային առևտրի օպերատորը թույլտվությունը տրամադրած մաքսային մարմնին ծանուցում է այդ հանգամանքների առաջացման պահից 3 ժամվա ընթացքում։
Մինչդեռ համապատասխան հանգամանքի առաջացման պահը և դրա մասին էլեկտրոնային առևտրի օպերատորի տեղեկանալու պահը կարող են չհամընկնել, ինչի հետևանքով Նախագծով սահմանված ժամկետի հաշվարկման մեկնարկային պահը կարող է օպերատորի համար օբյեկտիվորեն որոշելի չլինել։
Ուստի առաջարկում ենք վերանայել Հավելվածի 14-րդ կետով սահմանված ժամկետի հաշվարկման մեկնարկային պահը՝ այն կապելով էլեկտրոնային առևտրի օպերատորի կողմից համապատասխան հանգամանքի մասին տեղեկանալու պահի կամ օբյեկտիվորեն որոշելի հանգամանքի հետ։
10․ Հավելվածի 17-րդ կետով նախատեսվում է, որ այն դեպքում, երբ ապրանքները չեն կարող փոխադրվել պետական սահմանի անցման կետ՝ դրանց ամբողջությամբ կամ մասնակի ոչնչացման արդյունքում, մաքսային մարմնի կողմից ապահովվում է մաքսային մարմնի պաշտոնատար անձանց ներկայությունը համապատասխան հանգամանքների առաջացման վայրում՝ «սույն կարգի 15-րդ կետով նախատեսված ժամկետում»։
Մինչդեռ Հավելվածի 15-րդ կետով նախատեսված ժամկետը վերաբերում է ծանուցումը ստանալուց հետո մաքսային մարմնի պաշտոնատար անձի կողմից ապրանքների փոխադրման ժամկետի երկարաձգմանը և սահմանված է մաքսային մարմնի աշխատանքային 1 ժամ։ Հետևաբար, Հավելվածի 17-րդ կետում 15-րդ կետին կատարված հղումից հստակ չէ, թե ինչ ժամկետում պետք է ապահովվի մաքսային մարմնի պաշտոնատար անձանց ներկայությունը համապատասխան վայրում։
Բացի այդ, իրավական տեխնիկայի կանոնների ապահովման տեսանկյունից Հավելվածի 5-րդ, 9-րդ և 14-րդ կետերում օգտագործվող «մեժման», «սամանված» և «վկայկաանի» բառերում առկա վրիպակներն անհրաժեշտ է շտկել:
Միևնույն ժամանակ, իրավական ակտի ընդունման կապակցությամբ հարկ է նկատի ունենալ, որ «Մաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի ՀՕ-84-Ն օրենքի 22-րդ հոդվածի 2-րդ մասի համաձայն՝ սույն օրենքով նախատեսված իրավական ակտերն ընդունվում են սույն օրենքն ուժի մեջ մտնելուց հետո՝ վեց ամսվա ընթացքում։






	1․ Ընդունվել է։ Նախագծով նախատեսված կարգավորումներն առնչվում են ֆիզիկական անձանց կողմից ձեռք բերված էլեկտրոնային առևտրի ապրանքներին։ Միաժամանակ, հաշվի առնելով այն հանգամանքը, որ նշված ապրանքները փոխադրվում են էլեկտրոնային առևտրի օպերատորների կողմից, նախագծի 1-ին կետով սահմանվում են էլեկտրոնային առևտրի օպերատորներին առնչվող դեպքեր։
Միաժամանակ, ընդունելով ներկայացված առաջարկը՝ նախագծի 1-ին կետում հղում է կատարվել Եվրասիական տնտեսական միության մաքսային օրենսգրքի  309.3-րդ հոդվածի 5-րդ կետին։


































2․ Ընդունվել է, կատարվել է համապատասխան փոփոխություն։


































3․ Ընդունվել է, կատարվել են համապատասխան փոփոխություններ։














4․ Չի ընդունվել։ Նախագծով նախատեսվում է լիազորված տնտեսական օպերատորի վկայականի համարը կամ օրինապահ հարկ վճարողի կամ օրինապահության հավաստագրի համարը նշել մաքսային մարմիններին ներկայացվող դիմումում՝ էլեկտրոնային առևտրի օպերատորին նույնականացնելու նպատակով, իսկ համապատասխան թույլտվության ձևում դրանք արտացոլելու անհրաժեշտություն առկա չէ։













5․ Ընդունվել է, կատարվել են համապատասխան փոփոխություններ։










6․ Ընդունվել է, կատարվել է համապատասխան փոփոխություն։

















7․ Ընդունվել է, կատարվել է համապատասխան լրացում։











8․ Ընդունվել է, կատարվել է համապատասխան լրացում։
















9․ Ընդունվել է, կատարվել է համապատասխան փոփոխություն։














10․ Ընդունվել է, կատարվել է համապատասխան լրացում։













Ընդունվել է, առկա վրիպակները շտկվել են։



Ընդունվել է ի գիտություն։






	5. Հայաստանի Հանրապետության Վարչապետի աշխատակազմի իրավաբանական վարչություն
	28.09.2026թ.

	
	02/16.20/33467-2026

	«Մաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի ՀՕ-84-Ն օրենքի 22-րդ հոդվածի 2-րդ մասի համաձայն՝ սույն օրենքով նախատեսված իրավական ակտերն ընդունվում են սույն օրենքն ուժի մեջ մտնելուց հետո՝ վեց ամսվա ընթացքում: Նշվածից բխում է, որ սույն որոշումը կարող է ընդունվել «Մաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի         ՀՕ-84-Ն օրենքի ուժի մեջ մտնելուց հետո:
	Մաքսային կարգավորման մասին» օրենքում լրացումներ և փոփոխություններ կատարելու մասին» 04․03․2026թ․ ՀՕ-84-Ն օրենքով ենթաօրենսդրական նորմատիվ իրավական ակտերի ընդունման համար նախատեսված ժամկետները սահմանային ժամկետներ են և չեն սահմանափակում այդպիսի նորմատիվ իրավական ակտերի ընդունումը՝ մինչև նշված ժամկետի ավարտը, իսկ օրենքի ուժի մեջ մտնելու հանգամանքը փոխկապակցված է «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 25.12.2023թ. արձանագրության ուժի մեջ մտնելու հետ։ Միաժամանակ, Եվրասիական միջկառավարական խորհրդի 07.08.2026թ. N 5 հանձնարարականով սահմանվել է, որ ԵՏՄ անդամ պետությունների կողմից մինչև 01.01.2027թ. պետք է ապահովվի «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 25.12.2023թ. արձանագրության դրույթների կիրառման պատրաստվածությունը, ինչը ենթադրում է, ի թիվս այլոց, օրենքից բխող ենթաօրենսդրական նորմատիվ իրավական ակտերի առկայությունը, էլեկտրոնային առևտրի ապրանքների հայտարարագրման համար անհրաժեշտ համակարգերի առկայությունը, որոնք նախատեսված են նաև խնդրո առարկա ենթաօրենսդրական նորմատիվ իրավական ակտերով և որոնց ծրագրավորման համար պետք է ընդունված լինեն այդպիսի իրավական ակտերը։

	6. Ֆինանսատնտեսական նախարարական կոմիտեի 13.10.2026թ. նիստի արդյունքներով ներկայացված առաջարկներ
	13.10.2026թ.

	
	

	Առաջարկվել է նախագծի ուժի մեջ մտնելու ժամկետը նախատեսել «Մաքսային կարգավորման մասին» օրենքում լրացումներ և փոփոխություններ կատարելու մասին» 04․03․2026թ․ ՀՕ-84-Ն օրենքի ուժի մեջ մտնելու օրվան հաջորդող 90-րդ օրը։

